Դեմետրիուս Ջոնսոն

Դեմետրիուս Խրիսնա Ջոնսոն (, ), ամերիկացի խառը ոճի մենամարտիկ, հանդես է գալիս ONE-ի հովանու ներքո՝ թեթևագույն քաշային կարգում։ UFC-ի թեթևագույն քաշային կարգի  նախկին չեմպիոն և ամենաերկարատև տիտղոսի պաշտպանության շարքի սեփականատեր (տասնմեկ)։

ESPN.com MMAWeekly-ն և UFC-ն Ջոնսոնին անվանում  են աշխարհի մեծագույն մարտիկներից մեկը։ 2018 թվականի մարտի դրությամբ UFC-ի պաշտոնական վարկանիշի առաջին հորիզոնականն է զբաղեցնում լավագույն մարտիկների շարքում՝ անկախ քաշային կարգից (): Sherdog-ի վարկանիշը Ջոնսոնին առաջին տեղն է դնում լավագույն մարտիկների ցուցակում՝ անկախ քաշային կարգից։

Գործունեություն

UFC-ի թեթևագույն քաշային կարգի չեմպիոն (2012 - 2018) 
Գոտու ճանապարհին Ջոնսոնը բախվել  է Ժոզեֆ Բենավիդեսի հետ 2012 թվականի սեպտեմբերի 22-ին թեթևագույն քաշային կարգում, UFC 152 մրցաշարի եզրափակչում՝ հաղթելով մրցակցին մրցավարների առանձին որոշմամբ (48-47, 47-48, 49-46)։

Թեթևագույն քաշային կարգում UFC-ի ցուցակում առաջինը դառնալու համար Ջոնսոնը պայքարել է Ջոն Դոդսոնի դեմ 2013 թվականի հունվարի 26-ին UFC on Fox 3 մրցաշարում։ Դոդսոնին հաջողվել է համապատասխանել Ջոնսոնի արագությանը, ինչպես նաև երկու նետում անցկացնել, սակայն Ջոնսոնին հաջողվել է հաղթել իր պայքարի շնորհիվ։ Ջոնսոնը հաղթել է մրցավարների միաձայն որոշմամբ (48-47, 49-46, 48-47)։ Երկու մարտիկներն էլ արժանացել են «Երեկոյի լավագույն մենամարտ» մրցանակին։

Հետագայում Ջոնսոնը 2013 թվականի ապրիլի 13-ին Ultimate Fighter 17 Finale մրցաշարում բախվել է Ջոն Մորագայի հետ։ Սակայն, Ջոնսոնը ստիպված է եղել դուրս գալ մարտից վնասվածքի պատճառով և Մորագան հանվել է միջոցառումից, պայքարը տեղափոխվել է և, ի վերջո, տեղի է ունեցել 2013 թվականի հուլիսի 27-ին UFC on Fox 8 մրցաշարում։ Ջոնսոնը պայքարում գերիշխում էր գրեթե բոլոր հինգ ռաունդներում, և հինգերորդ ռաունդի վերջում հաղթել է արմունկի լծակով։ Ջոնսոնն արժանացել է «Երեկոյի ցավեցնող հնարք» մրցանակին։

Ժոզեֆ Բենավիդեսի հետ ռևանշ-հանդիպումը սպասվում էր 2013 թվականի նոյեմբերի 30-ին Ultimate Fighter 18 Finale-ի շրջանակներում։ Սակայն մենամարտը տեղափոխվել էր 2013 թվականի դեկտեմբերի 14-ին UFC Fox 9՝ այդ միջոցառման գլխավոր մենամարտի հետաձգման պատճառով։ Ջոնսոնը առաջին ռաունդում նոկաուտով հաղթել է պատասխան մենամարտում, լինելով Բենավիդեսին կանգնեցրած առաջին մարդը։ Այս մենամարտի համար Ջոնսը արժանացել է «Երեկոյի լավագույն նոկաուտ» մրցանակին։

Այնուհետև Ջոնսոնը 2014 թվականի հունիսի 14-ին UFC 174 մրցաշարում բախվել է ռուս մարտիկ Ալի Բագաուտինովի հետ։ Նա չորրորդ անգամ հաջողությամբ պաշտպանել է իր տիտղոսը՝ հաղթելով մրցավարների միաձայն որոշմամբ։ Բրիտանական Կոլումբիայի Ատլետիկ հանձնաժողովը (BCAC) մենամարտից հետո հայտարարել է, որ Բագաուտինովի էրիթրոպոետինի թեստը դրական է ցույց տվել մինչ տիտղոսի համար մենամարտը։ Ի պատասխան՝ BCAC-ը Բագաուտինովին մեկ տարով հեռացրել է ելույթներից։

Ջոնսոնը հինգերորդ անգամ պաշտպանել է իր տիտղոսը Քրիս Կարիասոյի դեմ 2014 թվականի սեպտեմբերի 27-ին, UFC 178-ի գլխավոր իրադարձության ժամանակ, երկրորդ ռաունդում հաղթելով կիմուրի ցավային հնարքով։ Սա առաջին անգամն էր UFC-ում, երբ տիտղոսի համար պայքարը հաղթել են կիմուրի հնարքով։

2015 թվականի ապրիլի 25 ին UFC 186 մրցաշարում Ջոնսոնը պաշտպանել է իր տիտղոսը վեցերորդ անգամ անընդմեջ՝ հաղթելով Քիջի Հորիգուտիի անհավասար գոտեմարտում՝ արմունկի լծակ հնարքով 5-րդ ռաունդի 4-րդ րոպեի 59-րդ վայրկյանին։ Սա UFC-ի պատմության  մենամարտի ամենաուշ կանգնեցումն էր։ Մենամարտից հետո Ջոնսոնը մրցանակի է արժանացել «Երեկոյի ելույթի» համար։

Ջոն Դոդսոնի հետ ռևանշը կայացել Է 2015 թվականի սեպտեմբերի 5-ին UFC 191 մրցաշարի շրջանակներում։ Բավական միակողմանի պայքարում Ջոնսոնը հաղթել է մրցավարների միաձայն որոշմամբ։

Ջոնսոնի հաջորդ մրցակիցը դարձել է ազատ ոճի ըմբշամարտի օլիմպիական չեմպիոն Հենրի Սեհուդոն, նրանց մենամարտը տեղի է ունեցել 2016 թվականի ապրիլի 23-ին UFC 197 մրցաշարում։ Ջոնսոնը տեխնիկական նոկաուտով հաղթել է առաջին ռաունդում՝ հասցնելով կորպուսին ծնկերիի հարվածներ։ Ջոնսոնը ստացել է իր երկրորդ մրցանակաը «Երեկոյի ելույթի» համար։

Ջոնսոնը Տիմ Էլիոթի հետ բախվել է 2016 թվականի դեկտեմբերի 3-ին The Ultimate Fighter 24 Finale մրցաշարում։ Ջոնսոնը կարողացել է հաղթել մրցավարների միաձայն որոշմամբ։

Ջոնսոնը պետք է Վիլսոնի հետ հանդիպեր 2016 թվականի հուլիսի 30-ին UFC 201 մրցաշարում, սակայն հուլիսի 8-ին Ջոնսոնը հրաժարվել է մենամարտից մարզման ժամանակ ստացած վնասվածքի պատճառով։ Ջոնսոնը Ուիլսոնի հետ մարտի է դուրս եկել 2017 թվականի ապրիլի 15-ին UFC on Fox 24 մրցաշարի շրջանակներում։ Ջոնսոնը հաղթել է պայքարը երրորդ ռաունդում արմունկի լծակի շնորհիվ և ստացել է «Երեկոյի ելույթ» մրցանակը։ Այս հաղթանակով, Ջոնսոնը կարողացել է կրկնել  Անդերսոն Սիլվայի պատմական ռեկորդը. տասն անգամ տիտղոսի հաջող պաշտպանություն։  UFC 216-ում Դեմետրիուս Ջոնսոնը հանդիպել է Ռեյ Բորգի հետ և 5-րդ ռաունդում հաղթել է ցավեցնող հնարքով և դրանով իսկ 11-րդ անգամ պաշտպանել իր տիտղոսը։ Ջոնսոնը գերազանցել է Անդերսոն Սիլվայի ռեկորդը, որը 10 անգամ պաշտպանել է UFC-ի չեմպիոնի տիտղոսը։

2018 թվականի օգոստոսի 5-ին Դեմետրիուսը 12-րդ անգամ դուրս է եկել գոտու պաշտպանությանը Հենրի Սեհուդոյի դեմ։ Մենամարտը UFC 227 մրցաշարի՝ կարևորությամբ երկրորդն էր։ Մենամարտը շատ հավասար է անցել, առավելությունը մեկ մարտիկից մյուսին է անցել և տևել է 5 ռաունդ։ Մարտի ավարտից հետո մրցավարներից մեկը մրցամարտը գնահատել է Դեմետրիուսի օգտին (48-47), իսկ մյուս երկու մրցավարները գնահատել են Սեհուդոյի օգտին (48-47, 48-47)։ Այսպիսով, Ջոնսոնը կորցրել է տիտղոսը 11 հաջող պաշտպանությունից հետո, իսկ օլիմպիական չեմպիոն Հենրի Սեհուդոն դարձել է UFC-ի երկրորդ չեմպիոնը թեթևագույն դիվիզիոնի պատմության մեջ՝ ստեղծելով ամենաաղմկոտ ափսետներից մեկը։ Մենամարտը ստացել է «Երեկոյի լավագույն մենամարտ» մրցանակը։ 2018 թվականի հոկտեմբերին UFC-ն և The One-ը փոխանակել են իրենց աստղային մարտիկներին։ UFC-ն Ջոնսոնին փոխանակել է Բեն Ասքրենի հետ։

The One 

Ճապոնական փրոմոուշենում Դիմետրիուսը ցույց է տվել իր չեմպիոնական հավակնությունները։ Նրա դեբյուտը The One-ի պատերի ներսում տեղի է ունեցել 2019 թվականի մարտին, իր առաջին խաղում նա բավականին վստահ լուծել է ճապոնացի Յուա Վակամատսուի հարցերը։ The One Գրան Պրիի կիսաեզրափակիչում, որը տեղի է ունեցել Մանիլայում 2019 թվականի օգոստոսին, Ջոնսոնը պարտության է մատնել ևս մեկ ճապոնացու՝ Տացումիտսու Վադեին և դուրս եկել եզրափակիչ։

Տիտղոսներ և ձեռքբերումներ 
 Ultimate Fighting Championship
 UFC-ի թեթևագույն քաշային կարգի չեմպիոն (1 անգամ, առաջին, հւմա)
 Տիտղոսի 11 հաջող պաշտպանություն
 Ամենաերկար հաղթանակների շարքը  թեթևագույն քաշային կարգում (11)
 «Երեկոյի լավագույն մենամարտ» մրցանակի մրցանակակիր (2 անգամ) ընդեմ Իան Միկոլայի և Ջոն Դոդսոնի
 «Երերկոյի ելույթ» մրցանակի մրցանակակիր (3 անգամ) ընդեմ Կյոդզի Խորիգուտի, Հենրի Սեխուդոյի և Ուիլսոն ՌեյսիՖի
 «Երեկոյի ցավեցնող հնարք» մրցանակի մրցանակակիր (1 անգամ) ընդեմ Ջոն Մորագի
 «Երեկոյի լավագույն նոկաուտ» մրցանակի մրցանակակիր (1 անգամ) ընդեմ Ժոժեֆ Բենավիդեսի
 Տիտղոսի պաշտպանության ամենաերկար շարքի սեփականատեր
 Sherdog
 All-Violence First Team (2013)
 ESPN
 Լավագույն ցավեցնո/խեղդող հնարք (2015) ընդեմ Կյոդզի Խորիգուտի
 FoxSports.com
 Տարվա լավագույն մարտիկ (2013)
 MMAJunkie.com
 Ամսվա լավագույն ցավեցնո/խեղդող հնարք (2015 թվականի ապրիլ)  ընդեմ Կյոդզի Խորիգուտի

Ծանոթագրություններ

Արտաքին հղումներ 

Ամերիկացի ընդհանուր մենամարտիկներ